               EUROPSKA KOMISIJA
            Bruxelles, 5.6.2019.
            COM(2019) 254 final
            2019/0126(NLE)
            Prijedlog
            ODLUKE VIJEĆA
            o sklapanju, u ime Europske unije, Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  U skladu s ovlaštenjem koje joj je Vijeće dodijelilo 21. prosinca 2016., Komisija je u pregovorima dogovorila Sporazum u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške („Sporazum o zakupu zrakoplova s posadom”).

                  Temelji se na Sporazumu o zračnom prijevozu („SZP”) između EU-a i Sjedinjenih Država (SAD), koji je potpisan 25. i 30. travnja 2007.
                     1
                  , a kojim se potvrđuje uspostava jasnih i neograničavajućih dogovora o zakupu zrakoplova s posadom
                     2
                   u kojima sudjeluju zračni prijevoznici stranaka, a čime se osigurava veću preciznost odgovarajućih odredbi SZP-a.

                  Ugovorom o zakupu zrakoplova s posadom ne samo da se razrješava trenutačni spor o provedbi relevantnih odredbi SZP-a, nego se i osigurava jasnoća i pravna sigurnost za buduće dogovore zračnih prijevoznika iz EU-a, Islanda, Norveške i SAD-a.

               •Opći kontekst

               Sporazumom o zračnom prijevozu između EU-a i SAD-a predviđa se otvoren režim zakupa zrakoplova s posadom među strankama. Pregovaračke smjernice utvrđuju opći cilj pregovaranja o Sporazumu o zakupu zrakoplova s posadom s ciljem osiguravanja preciznosti relevantnih odredbi SZP-a i napuštanja vremenskih ograničenja za zakup zrakoplova s posadom koji utječu na zrakoplovne prijevoznike iz EU-a, Islanda, Norveške i SAD-a.

               •Dosljednost s postojećim odredbama politike u određenom području

               Sporazum o zračnom prijevozu između EU-a i SAD-a najvažniji je sporazum o zračnom prometu u svijetu, koji osigurava 75 milijuna mjesta godišnje i kao takav temelj je vanjske zrakoplovne politike EU-a. Sporazumom o zakupu zrakoplova s posadom riješit će se dugotrajna nesigurnost u vezi s provedbom odredaba SZP-a o zakupu zrakoplova s posadom i kao takav pridonijet će dobrom funkcioniranju transatlantske zračne veze.

               Sporazum o zakupu zrakoplova s posadom u skladu je s općim pravilima EU-a o zakupu zrakoplova s posadom: člankom 13. stavkom 3. točkom (b) Uredbe (EZ) 1008/2008 osigurava se ukidanje vremenskih ograničenja međunarodnim sporazumom o zakupu zrakoplova s posadom koji je Unija potpisala, a temelji se na Sporazumu EU-a o zračnom prijevozu potpisanom prije 1. siječnja 2008.

               •Dosljednost s postojećim odredbama u području prijedloga

               Sporazum o zakupu zrakoplova s posadom u skladu je s općim pravilima EU-a o zakupu zrakoplova s posadom: člankom 13. stavkom 3. točkom (b) Uredbe (EZ) 1008/2008 osigurava se ukidanje vremenskih ograničenja međunarodnim sporazumom o zakupu zrakoplova s posadom koji je Unija potpisala, a temelji se na Sporazumu EU-a o zračnom prijevozu potpisanom prije 1. siječnja 2008.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 100. stavak 2. i članak 218 stavak 6. točka (a) Ugovora o funkcioniranju Europske unije (UFEU).

               •Supsidijarnost (za neisključivu nadležnost)

                  Nije primjenjivo – Sporazum o zakupu zrakoplova s posadom u isključivoj je nadležnosti EU-a prema članku 3. stavku 2. UFEU-a.

               •Proporcionalnost

                  Sporazum o zakupu zrakoplova s posadom ograničen je na rješavanje predmetnog pitanja i ne bavi se drugim temama. Odredbe o zakupu zrakoplova s posadom u SZP-u postat će jasnije jer je naglasak isključivo na pitanju vremenskih ograničenja koja trenutačno utječu na dogovore o zakupu zrakoplova s posadom na transatlanskom tržištu.

                  Nadalje, države članice će i dalje obavljati administrativne zadatke koje obavljaju u sklopu postupka odobravanja dogovora o zakupu zrakoplova s posadom.

               •Odabir instrumenta

                  Međunarodni ugovor jedini je način postizanja predviđenog cilja.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo

               •Savjetovanja s dionicima

                  U skladu s člankom 218. stavkom 4. UFEU-a Komisija je vodila pregovore uz savjetovanje s posebnim odborom. Tijekom postupka pregovaranja podjednako se konzultiralo dionike iz cijelog vrijednosnog lanca u zrakoplovstvu i socijalne partnere, posebice sindikate. Primjedbe dostavljene tijekom tog postupka uzete su u obzir.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Prijedlog ne utječe na proračun Unije.

               5.OSTALI DIJELOVI

               •Sažetak predloženog sporazuma

               Sporazum se sastoji od glavnog dijela i zajedničke izjave o ovjeri dodatnih jezičnih verzija Sporazuma.

               2019/0126 (NLE)

               Prijedlog

               ODLUKE VIJEĆA

               o sklapanju, u ime Europske unije, Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebice njegov članak 100. stavak 2. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Sporazum u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške, potpisan je dana [datum], podložno njegovu kasnijem sklapanju.

               (2)Sporazum bi trebalo odobriti u ime Unije,

               DONIJELO JE OVU ODLUKU:

               Članak 1.

               Sklapanje Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške odobrava se u ime Unije.

               Članak 2.

               Predsjednik Vijeća imenuje osobu ovlaštenu u ime Unije provesti razmjenu diplomatskih nota kako je predviđeno u članku 7. stavku 1. Sporazuma, kako bi se izrazio pristanak Europske unije da bude obvezana Sporazumom.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 134, 25.5.2007., str. 4.

                     (2)

                        Zakup zrakoplova s posadom je oblik zakupa u okviru kojeg jedan zračni prijevoznik (zakupodavac) sa svojim zrakoplovom i posadom obavlja usluge zračnog prijevoza za drugog zračnog prijevoznika (zakupnik).

    ---documentbreak---

               EUROPSKA KOMISIJA
            Bruxelles, 5.6.2019.
            COM(2019) 254 final
            PRILOG
            Prijedlogu Odluke Vijeća
            o sklapanju, u ime Europske unije, Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               Sporazum u pogledu vremenskih ograničenja dogovora o osiguravanju zrakoplova s posadom

               SJEDINJENE AMERIČKE DRŽAVE (dalje u tekstu „Sjedinjene Države”), EUROPSKA UNIJA, ISLAND i KRALJEVINA NORVEŠKA (dalje u tekstu „Norveška”),

               Prepoznajući prednost promicanja fleksibilnosti i pravednih i jednakih mogućnosti u pogledu operativnih dogovora zračnih prijevoznika u skladu s člankom 10. stavkom 9. Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanog 25. i 30. travnja 2007., kako je izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanim 24. lipnja 2010. (dalje u tekstu „SZP između SAD-a i EU-a”) i primjenjuje se u skladu sa Sporazumom o zračnom prijevozu između Sjedinjenih Američkih Država, Europske unije i njezinih država članica, Islanda i Kraljevine Norveške potpisanim 16. i 21. lipnja 2011. (dalje u tekstu „SZP četiriju stranaka”);

               Prepoznajući sveobuhvatan odnos stranaka u zračnom prometu, uspostavljen na temelju SZP-a između SAD-a i EU-a i SZP-a četiriju stranaka te bliske suradnje stranaka u kontekstu tih sporazuma;

               Ponovno potvrđujući zajednički cilj stranaka da osiguraju najvišu razinu sigurnosti i zaštite u međunarodnom zračnom prijevozu kako je odraženo u njihovim sličnim regulatornim okvirima;

               Priznajući postojanje usporedivih socijalnih i gospodarskih uvjeta među strankama u pogledu međunarodnog zračnog prijevoza; i

               Odlučivši promicati fleksibilnost u operativnim dogovorima među zračnim prijevoznicima za zakup zrakoplova s posadom kako je navedeno u SZP-u između SAD-a i EU-a, uključujući kako se primjenjuje SZP-om četiriju stranaka, recipročno uklanjajući vremenska ograničenja takvih dogovora a da se ne utječe na primjenu tih sporazuma;

               SPORAZUMJELI SU SE KAKO SLIJEDI:

               Članak 1.

               Definicije

               Za potrebe ovog Sporazuma izraz:

               1.„Europski zračni prijevoznici” znači zračni prijevoznici Europske unije i njezinih država članica, Islanda i Norveške koji imaju ovlaštenje obavljati međunarodni zračni prijevoz u skladu s člankom 4. SZP-a između SAD-a i EU-a, uključujući kako se primjenjuje SZP-om četiriju stranaka.

               2.„Stranka” znači Sjedinjene Države, Europska unija, Island ili Norveška.

               3.„Američki zračni prijevoznici” znači zračni prijevoznici Sjedinjenih Država koji imaju ovlaštenje obavljati međunarodni zračni prijevoz u skladu s člankom 4. SZP-a između SAD-a i EU-a, uključujući kako se primjenjuje SZP-om četiriju stranaka.

               4.„Zakup zrakoplova s posadom” znači dogovor između dvaju zračnih prijevoznika o osiguravanju zrakoplova s posadom u svrhu međunarodnog zračnog prijevoza.

               Članak 2.

               Vremenska ograničenja

               1.Nijedna stranka ne smije nametnuti, prema statutu ili uredbi, vremenska ograničenja za obavljanje bilo kojeg zakupa zrakoplova s posadom u skladu s člankom 10. stavkom 9. SZP-a između SAD-a i EU-a, uključujući kako se primjenjuje SZP-om četiriju stranaka, pod uvjetom da je taj zakup u skladu sa svim zahtjevima i uvjetima iz spomenutog članka 10. stavka 9.

               2.Stavak 1. ne može se tumačiti kao da se njime ograničava pravo stranke da primijeni svoje statute i uredbe na dogovore o zakupu zrakoplova s posadom kojima su obuhvaćeni njezini zračni prijevoznici i zračni prijevoznici iz zemalja koje nisu stranke ovog Sporazuma.

               Članak 3.

               Savjetovanja

               Svaka stranka može u bilo koje vrijeme zatražiti savjetovanje s nekom drugom strankom ili strankama u vezi sa svakim pitanjem koje se odnosi na ovaj Sporazum.  To savjetovanje mora početi najranije moguće, a najkasnije 60 dana od dana kad druga stranka primi zahtjev ili, ovisno o slučaju, od dana kad su sve stranke primile zahtjev, osim ako nije drukčije dogovoreno.  Takva se savjetovanja mogu održati zajedno sa sastankom Zajedničkog odbora iz članka 18. SZP-a između SAD-a i EU-a.

               Članak 4.

               Preispitivanje

               Stranke će prema potrebi preispitati provedbu ovog Sporazuma.  Takvo se preispitivanje može obaviti zajedno sa sastankom Zajedničkog odbora iz članka 18. SZP-a između SAD-a i EU-a.

               Članak 5.

               Rješavanje sporova

               1.Svaki spor koji proizlazi iz ovog Sporazuma, a koji se ne riješi savjetovanjem u skladu s člankom 3., stranke mogu sporazumno uputiti na rješavanje određenoj osobi ili tijelu.  Ako se stranke u sporu ne slože, spor se, na zahtjev jedne od stranaka u sporu, upućuje na arbitražu postupcima iz članka 19. stavaka od 2. do 8. SZP-a između SAD-a i EU-a, osim ako je ovim Sporazumom drukčije predviđeno.

               2.U slučaju spora koji uključuje:

               (a) dvije stranke ovog Sporazuma, pojam „stranka” ili „stranke” iz članka 19. stavaka od 2. do 8. SZP-a između SAD-a i EU-a, ako se primjenjuje na spor na temelju ovog Sporazuma,  znači stranka ili stranke u sporu na temelju ovog Sporazuma;.

               (b)više od dviju stranaka ovog Sporazuma, jedna ili obje strane mogu podrazumijevati više stranaka u svrhu sudjelovanja u postupku opisanom u ovom članku.  U slučaju spora na temelju ovog Sporazuma, sva upućivanja na „stranku” u članku 19. stavcima od 2. do 8. SZP-a između SAD-a i EU-a znače, ako se primjenjuju na spor, jednu stranu spora na temelju ovog Sporazuma, a sva upućivanja na „stranke”, ako se primjenjuju na sporu, obje strane spora na temelju ovog Sporazuma.

               3.Izraz „ovaj Sporazum” u članku 19. stavku 3. i 7. SZP-a između SAD-a i EU-a, ako se primjenjuje na spor na temelju ovog Sporazuma, znači ovaj Sporazum u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške.

               4.Upućivanje na „državu članicu” u članku 19. stavku 2. SZP-a između SAD-a i EU-a, ako se primjenjuje na spor na temelju ovog Sporazuma, obuhvaća i Island i Norvešku.

               Članak 6.

               Prijava Međunarodnoj organizaciji civilnog zrakoplovstva (ICAO)

               Glavno tajništvo Vijeća Europske unije prijavljuje ovaj Sporazum i sve njegove izmjene Međunarodnoj organizaciji civilnog zrakoplovstva.

               Članak 7.

               Stupanje na snagu, privremena primjena i raskid

               1.Ovaj Sporazum stupa na snagu jedan mjesec nakon datuma posljednje note u razmjeni diplomatskih nota između stranaka kojima se potvrđuje da su dovršeni svi postupci potrebni za stupanje na snagu ovog Sporazuma.

               2.Do njegova stupanja na snagu stranke se slažu da se ovaj Sporazum privremeno primjenjuje u Sjedinjenim Državama i Europskoj uniji nakon potpisa Sjedinjenih Država i Europske unije, Norveške i Islanda, počevši od dana privremene primjene u Sjedinjenim Državama i Europskoj uniji ili od dana na koji je država potpisala ovaj Sporazum, ovisno koji od ta dva datuma nastupi kasnije.

               3.Sjedinjene Države i Europska unija mogu u pisanom obliku u bilo kojem trenutku obavijestiti diplomatskim kanalima ostale stranke o svojoj odluci o povlačenju iz Sporazuma ili o prestanku privremene primjene ovog Sporazuma u skladu sa stavkom 2. ovog članka.  Kopija te obavijesti istodobno se šalje Međunarodnoj organizaciji civilnog zrakoplovstva.  Sporazum prestaje važiti ili njegova privremena primjena prestaje u ponoć po GMT-u 90 dana od datuma pisane obavijesti, osim ako se obavijest povuče dogovorom između Sjedinjenih Država i Europske unije prije isteka tog razdoblja.

               4.Island ili Norveška mogu u pisanom obliku u bilo kojem trenutku obavijestiti diplomatskim kanalima ostale stranke o svojoj odluci o povlačenju iz Sporazuma ili o prestanku privremene primjene ovog Sporazuma u skladu sa stavkom 2. ovog članka.  Kopija te obavijesti istodobno se šalje Međunarodnoj organizaciji civilnog zrakoplovstva.  Takvo povlačenje ili prestanak privremene primjene počinje proizvoditi učinke u ponoć po GMT-u 90 dana od datuma pisane obavijesti, osim ako se obavijest povuče dogovorom između stranaka koje su dostavile obavijest, Sjedinjenih Država i Europske unije prije isteka tog razdoblja.

               5.Neovisno o svim odredbama ovog članka, ako SZP između SAD-a i EU-a prestane važiti ili ako ga stranke prestanu privremeno primjenjivati, ovaj  Sporazum istodobno prestaje važiti.

               6.Neovisno o svim odredbama ovog članka, ako SZP četiriju stranaka prestane važiti u skladu s člankom 3. stavkom 1. tog sporazuma, ili ako ga stranke prestanu privremeno primjenjivati, ili ako ugovor prestane važiti za Norvešku ili Island u skladu s člankom 3. stavkom 3., ovaj Sporazum prestaje važiti za Norvešku i/ili Island na isti dan kad prestanak ili raskid počne proizvoditi učinke za tu stranku ili stranke.

               7.Neovisno o svim odredbama ovog članka, ako se Norveška i/ili Island povuku iz SZP-a četiriju stranaka u skladu s člankom 3. stavkom 2. tog sporazuma, ovaj Sporazum prestaje važiti za stranku ili stranke koje se povlače iz SZP-a četiriju stranaka istog dana kad povlačenje iz SZP-a četiriju stranaka počne proizvoditi učinke za tu stranku ili stranke.

               U POTVRDU TOGA, niže potpisani, koji su za to propisno ovlašteni, potpisali su ovaj Sporazum.

               Potpisano u __________ u četiri primjerka na engleskom jeziku dana ____________ 2019.

               Za Sjedinjene Američke Države:

                     Za Europsku uniju:

               Za Island:

                     Za Kraljevinu Norvešku:

               Zajednička izjava

               Predstavnici Sjedinjenih Država, Europske unije, Islanda i Norveške potvrdili su da Sporazum u pogledu vremenskih ograničenja dogovora o osiguravanju zrakoplova s posadom, koji se potpisuje samo na engleskom jeziku, treba biti ovjeren i na drugim jezicima, kako je predviđeno razmjenom nota među strankama.

               Ova je Zajednička izjava sastavni dio Sporazuma.

               Za Sjedinjene Američke Države:

                     Za Europsku uniju:

               Za Island:

                     Za Kraljevinu Norvešku:

    ---documentbreak--- NA ---documentbreak---

               EUROPSKA KOMISIJA
            Bruxelles, 5.6.2019.
            COM(2019) 254 final
            PRILOG
            Prijedlogu Odluke Vijeća
            o sklapanju, u ime Europske unije, Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               Memorandum o savjetovanjima

               1.Delegacije Sjedinjenih Američkih Država (SAD), Europske unije (EU), Islanda i Norveške postigle su 8. ožujka 2019. dogovor ad referendum o tekstu sporazuma u pogledu vremenskih ograničenja dogovora o zakupu zrakoplova s posadom („Sporazum”, priložen kao Dodatak A), a koji namjeravaju dostaviti na odobrenje nadležnim tijelima.  Popis članova delegacija nalazi se u prilogu B.

               2.Delegacije SAD-a i EU-a izrazile su svoje stajalište da su sastavljači teksta Sporazuma o zračnom prijevozu između Sjedinjenih Američkih Država, Europske zajednice i njezinih članica potpisanog 25. i 30. travnja 2007., kako je izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanim 24. lipnja 2010. („SZP između SAD-a i EU-a”) namjeravali promicati fleksibilnost operativnih ugovora među zračnim prijevoznicima u skladu s člankom 10. stavkom 9.  Delegacije SAD-a, EU-a, Islanda i Norveške također su izrazile mišljenje da su sastavljači teksta Sporazuma o zračnom prijevozu između Sjedinjenih Američkih Država, Europske unije i njezinih država članica, Islanda i Kraljevine Norveške („SZP četiriju stranaka”), kojim se odredbe Sporazuma o zračnom prijevozu između SAD-a i EU-a primjenjuju na Island i Norvešku, namjeravali promicati odgovarajuću fleksibilnost.

               3.Delegacija SAD-a izrazila je zabrinutost da primjena Uredbe (EZ) br. 1008/2008 ometa ostvarivanje poslovnih prava zračnih prijevoznika iz SAD-a u okviru SZP-a između SAD-a i EU-a, uključujući kako se primjenjuje SZP-om četiriju stranaka, te da je delegacija od 2014. putem Zajedničkog odbora radila na tome da osigura zračnim prijevoznicima sudjelovanje na tržištu komercijalnog zakupa kako je predviđeno u članku 10. stavku 9. Delegacija SAD-a prisjetila se napora koje je uložilo američko Ministarstvo prometa (DOT) kako bi se stvorile nove mogućnosti na tržištu za zakup zrakoplova s posadom, što je rezultiralo revidiranim smjernicama u veljači 2008. koje su objavljene u Saveznom registru sv. 73, br. 41.  Delegacija SAD-a dalje je navela da njezina odluka o sudjelovanju u pregovorima i izradi nacrta Sporazuma te podnošenju teksta Sporazuma na odobrenje ne dovodi u pitanje njezino stajalište u odnosu na navedenu Uredbu.

               4.U odgovoru delegacija EU-a, Islanda i Norveške navodi se da one ne dijele tu zabrinutost u pogledu primjene Uredbe (EZ) br. 1008/2008 te da smatraju da bi potez  Sjedinjenih Američkih Država da uvedu vremenska ograničenja za ugovore o zakupu između europskih zračnih prijevoznika, kako je navedeno u članku 1. stavku 1. Sporazuma, omelo primjenu komercijalnih prava europskih zračnih prijevoznika u okviru SZP-a između SAD-a i EU-a uključujući kako se primjenjuje SZP-om četiriju stranaka. Delegacije su također navele da njihova odluka o sudjelovanju u pregovorima i izradi nacrta Sporazuma te podnošenju teksta Sporazuma na odobrenje ne dovodi u pitanje njihovo stajalište u odnosu na navedenu Uredbu i praksu SAD-a.

               5.U kontekstu sveobuhvatnog odnosa među strankama Sporazuma u području zrakoplovstva, delegacije EU-a, Norveške i Islanda naglasile su svoje stajalište da ovaj Sporazum ne predstavlja presedan za pregovaranje o istovjetnom sporazumu između EU-a, Islanda ili Norveške i bilo koje druge zemlje.

               6.Kao odgovor na pitanje delegacije SAD-a u vezi s primjenom Uredbe (EZ) br. 1008/2008 i ovog Sporazuma u Islandu i Norveškoj, delegacije Islanda i Norveške potvrdile su da se Uredba (EZ) br. 1008/2008 primjenjuje u Islandu i Norveškoj uključivanjem te uredbe u Sporazum o Europskom gospodarskom prostoru (Sporazum o EGP-u). Nadalje, islandska i norveška delegacija napomenule su da će Sporazum predstavljati sporazum u okviru javnog međunarodnog prava i biti obvezujući za Island i Norvešku.

               7.Delegacija EU-a napomenula je da će Sporazum, u skladu s pravom EU-a, a posebice članka 216. stavka 2. Ugovora o funkcioniranju Europske unije (UFEU), biti obvezujući za države članice kao dio prava EU-a,  iako te države članice nisu stranke Sporazuma u okviru međunarodnog prava. Stoga će države članice na temelju prava Unije biti spriječene da djeluju protivno Sporazumu, primjerice nametanjem vremenskih ograničenja na zakup zrakoplova s posadom koja nisu u skladu sa Sporazumom.

               8.Nadalje, delegacija EU-a napomenula je da EU ima isključivu nadležnost za sklapanje Sporazuma u skladu s člankom 3. stavkom 2. UFEU-a, pri čemu su države članice isključene.

               9.U vezi s tim, delegacija EU-a napomenula je da, ako država članica djeluje protivno Sporazumu, primjerice uvođenjem vremenskih ograničenja koja nisu u skladu sa Sporazumom te, kako Sporazum čini dio prava EU-a, ona time ne ispunjava obvezu iz prava EU-a, Europska komisija je institucija EU-a odgovorna prema UFEU-u za primjenu prava EU-a i može u skladu s člankom 258. UFEU-a pokrenuti postupak protiv te države članice pred Sudom Europske unije.  Napomenula je i da, ako država članica djeluje protivno Sporazumu, EU će u skladu sa Sporazumom biti odgovoran za takvo djelovanje te će se na njega primjenjivati postupci iz članaka 3. i 5.

               10.U tom kontekstu i kao odgovor na pitanje delegacije SAD-a, delegacija EU-a potvrdila je da Europska komisija na temelju prava EU-a,, a konkretno na temelju Sporazuma o EGP-u, nema ovlasti za osiguravanje primjene Sporazuma u Islandu i Norveškoj. Ako Island ili Norveška prekrše Sporazum, na njih će se primjenjivati postupci iz članaka 3. i 5. Islandska i norveška delegacija potvrdile su te izjave.

               11.Delegacija SAD-a napomenula je da će se Sporazum privremeno primjenjivati u Sjedinjenim Američkim Državama u skladu s njegovim člankom 7. stavkom 2.

               12.Kao odgovor na pitanje delegacije SAD-a o privremenoj primjeni Sporazuma i sposobnosti EU-a da osigura primjenu u državama članicama, delegacija EU-a napomenula je da, u skladu s člankom 218. stavkom 5. UFEU-a, Vijeće EU-a na prijedlog Europske komisije prvo treba donijeti odluku kojom će se odobriti potpisivanje Sporazuma te, u skladu s njegovim člankom 7. stavkom 2., njegovu privremenu primjenu, i da je takva odluka prema članku 288. UFEU-a obvezujuća u cijelosti. Napomenula je nadalje i da će, u skladu s člankom 216. stavkom 2. UFEU-a, Sporazum, uključujući odredbe o privremenoj primjeni iz članka 7. stavka 2., biti obvezujući za države članice kao dio prava Unije te će biti upućen u postupak iz članka 258. UFEU-a kako bi se osiguralo poštovanje obveza država članica u okviru prava EU-a.

               13. Kao odgovor na pitanje delegacije SAD-a o privremenoj primjeni Sporazuma u Islandu i Norveškoj, islandska i norveška delegacije potvrdile su da će se Sporazum privremeno primjenjivati od datuma njegova potpisivanja u skladu s člankom 7. stavkom 2.

               14.Kao odgovor na pitanje delegacije EU-a, delegacija SAD-a dostavila je podatke o svojem sustavu licenciranja za dugoročne zakupe zrakoplova s posadom.  Zračni prijevoznici koji se prijavljuju za te licencije dužni su ispuniti uvjete određene u glavi 212. dijelu 14. Zakonika federalnih propisa Sjedinjenih Država (14 C.F.R. glava 212.).  Tim se pravilima definira dugoročni zakup zrakoplova s posadom zakupom koji a) traje duže od 60 dana ili b) čini dio niza takvih zakupa koji zajedno čine trajan dogovor koji traje duže od 60 dana.  Delegacija SAD-a napomenula je da američko Ministarstvo prometa izdaje izjave o mjerama za usluge zakupa zrakoplova s posadom ako su svi uvjeti ispunjeni i ako je utvrdilo da je izdavanje izjave u javnom interesu. Uvjeti javnog interesa navedeni su u članku 11. točki (b) glave 14. dijela 212. CFR-a i obrazloženi u regulatornim smjernicama objavljenima 15. veljače 2008. (73 Fed. Reg. 10986). U vezi s tim, delegacija SAD-a potvrdila je te izjave u pogledu primjene analize javnog interesa navedene u stavcima 27., 28., 29. i 31. Memoranduma o savjetovanjima iz 2007. priloženog SZP-u između SAD-a i EU-a.

               15.Delegacija SAD-a napomenula je da  je višegodišnja praksa Ministarstva prometa da neprekidno odobrava prijave za zakup zrakoplova s posadom zračnih prijevoznika iz EU-a, Islanda i Norveške.  Sve su delegacije istaknule da očekuju nastavak te prakse u skladu sa Sporazumom i SZP-om između SAD-a i EU-a, uključujući kako se provodi SZP-om četiriju stranaka.

               16.Delegacije su istaknule i da Zajednički odbor naveden u članku 18. SZP-a između SAD-a i EU-a ima zadaću nadgledati primjenu SZP-a između SAD-a i EU-a, uključujući kako se primjenjuje SZP-om četiriju stranaka, a sastoji se od stranaka SZP-a četiriju stranaka, uključujući države koje nisu stranke ovog Sporazuma.  Međutim, uzimajući u obzir da su sve stranke ovog Sporazuma članice Zajedničkog odbora i da su sve države članice EU-a obvezane Sporazumom na temelju prava EU-a iako nisu stranke Sporazuma, delegacije su istaknule da očekuju da se sva savjetovanja iz članka 3.  ili preispitivanja iz članka 4. Sporazuma provode zajedno s redovnim i posebnim sastancima Zajedničkog odbora navedenog u članku 18. stavka 1. SZP-a između SAD-a i EU-a.  U slučaju takvih savjetovanja, delegacije su izrazile nadu da će priroda foruma pomoći strankama Sporazuma da dođu do zaključka.

               17.Delegacije su napomenule i da Sporazum ne utječe na zadaću Zajedničkog odbora da se bavi pitanjima povezanima sa zakupom zrakoplova s posadom iz članka 10. stavka 9. SZP-a između SAD-a i EU-a, uključujući kako se primjenjuje SZP-om četiriju stranaka.

               18.Delegacije SAD-a i EU-a prihvatile su jezični sustav EU-a.  U tom je pogledu delegacija EU-a podsjetila da je, u skladu s pravom EU-a. EU obvezan sastaviti Sporazum na bugarskom, hrvatskom, češkom, danskom, nizozemskom, estonskom, finskom, francuskom, njemačkom, grčkom, mađarskom, talijanskom, latvijskom, litavskom, malteškom, poljskom, portugalskom, rumunjskom, slovačkom, slovenskom, španjolskom i švedskom jeziku. Delegacija EU-a iznijela je stajalište da bi se dodatne jezične verzije trebalo ovjeriti primjenom postupka iz Zajedničke izjave (priložene kao Dodatak C) s time da su sve ovjerene verzije jednakovrijedne. Delegacije Islanda i Norveške iznijele su stajalište da se islandska i norveška verzija trebaju ovjeriti na isti način. Delegacija SAD-a primila je na znanje stajališta delegacija EU-a, Islanda i Norveške te, iako je napomenula da se Sporazumom ne zahtijeva ovjera dodatnih jezičnih verzija, potvrdila svoju predanost da konstruktivno surađuje s delegacijama EU-a, Islanda i Norveške kako bi se ispunio zahtjev za ovjeru dodatnih jezičnih verzija Sporazuma postupkom iz Zajedničke izjave.

               Za delegaciju

                     Za delegaciju

               Sjedinjenih Američkih Država:

                     Europske unije:

               Terri L. Robl

                     Carlos Bermejo Acosta

               Za delegaciju Islanda:                                         Za delegaciju Kraljevine Norveške:

               Una Særún Jóhannsdóttir

                     Øyvind Thorstein Ek


               EUROPSKA KOMISIJA
            Bruxelles, 5.6.2019.
            COM(2019) 253 final
            2019/0123(NLE)
            Prijedlog
            ODLUKE VIJEĆA
            o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2019.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Prijedlog se odnosi na nacrt Odluke Vijeća o drugom obroku financijskih doprinosa 11. europskom razvojnom fondu (ERF) koji države članice trebaju platiti 2019.

                  U nastavku se navode pravila na temelju kojih se upravlja 11. ERF-om i ostalim još otvorenim ERF-ovima (tj. 8., 9. i 10. ERF-om):

                  Trenutačni sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu: Sporazum o partnerstvu AKP-EU), kako je zadnje izmijenjen
                     1
                  ,

                  Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                     2
                   (dalje u tekstu „Unutarnji sporazum o 11. ERF-u”),

                  Uredba Vijeća (EU) 2018/1877 o financijskoj uredbi koja se primjenjuje na 11. europski razvojni fond
                     3
                   (dalje u tekstu: Financijska uredba o 11. ERF-u).

                  Navedeni dokumenti sadržavaju višegodišnje obveze država članica u smislu pružanja financijske potpore riznici ERF-a. U Financijskoj uredbi o 11. ERF-u navodi se da su države članice obvezne redovito plaćati doprinose u riznicu ERF-a na temelju unaprijed određenih financijskih obveza. Redoviti doprinosi plaćaju se na temelju tehničkih odluka Vijeća u kojima je propisana provedba prethodno odlučenih financijskih obveza.

                  Zbog toga neki naslovi u obrazloženju nisu primjenjivi na pozive za redovite doprinose kao što je ovaj.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  U skladu s člankom 19. stavkom 7. Financijske uredbe o 11. ERF-u odvojeno se utvrđuju iznos kojim upravlja Europska komisija i iznos kojim upravlja Europska investicijska banka (EIB).

                  U skladu s člankom 46. Financijske uredbe o 11. ERF-u, EIB je Europskoj komisiji poslao svoje ažurirane procjene obveza i plaćanja u okviru instrumenata kojima upravlja.

                  U skladu s člankom 20. stavkom 1. Financijske uredbe o 11. ERF-u u okviru poziva za doprinose prvo se iskorištavaju raspoloživi iznosi iz prethodnih ERF-ova, jedan za drugim. Stoga se pozivi za doprinose u ovom prijedlogu odnose na iznose na temelju 10. ERF-a koji su utvrđeni za EIB i iznose na temelju 11. ERF-a koji su utvrđeni za Europsku komisiju.

                  U skladu s člankom 19. stavkom 3. Financijske uredbe o 11. ERF-u, Vijeće o ovom prijedlogu mora odlučiti najkasnije 21 kalendarski dan nakon što ga Europska komisija predstavi u ime Europske unije.

                  Člankom 21. stavkom 1. Financijske uredbe o 11. ERF-u predviđa se da će se od države članice koja obrok doprinosa ne plati u roku zahtijevati plaćanje kamate na neplaćeni iznos; u istom je članku utvrđen i način plaćanja kamata.

               2019/0123 (NLE)

               Prijedlog

               ODLUKE VIJEĆA

               o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2019.

               VIJEĆE EUROPSKE UNIJE,

               uzimajući u obzir Ugovor o Europskoj uniji i Ugovor o funkcioniranju Europske unije,

               uzimajući u obzir Interni sporazum između predstavnika vlada država članica Europske unije, koji se sastaju u okviru Vijeća, o financiranju potpore Europske unije u okviru višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                  4
                (dalje u tekstu: Interni sporazum), a posebno njegov članak 7.,

               uzimajući u obzir Uredbu Vijeća (EU) 2018/1877 od 26. studenog 2018. o financijskoj uredbi koja se primjenjuje na 11. europski razvojni fond (dalje u tekstu: Financijska uredba o 11. ERF-u)
                  5
               , a posebno njezin članak 19. stavak 3. i članak 19. stavak 4.,

               uzimajući u obzir prijedlog Europske komisije,

               budući da:

               (1)U skladu s postupkom utvrđenim u člancima 19. do 22. Financijske uredbe o 11. ERF-u Europska komisija mora do 15. lipnja 2019. predstaviti prijedlog kojim se utvrđuje (a) iznos drugog obroka doprinosa za 2019., (b) revidirani godišnji doprinos za 2019. kad godišnji iznos odstupa od stvarnih potreba.

               (2)U skladu s člankom 46. Financijske uredbe o 11. ERF-u Europska investicijska banka poslala je Europskoj komisiji 24. travnja 2019. svoje ažurirane procjene obveza i plaćanja u okviru instrumenata kojima upravlja.

               (3)U članku 20. stavku 1. Financijske uredbe o 11. ERF-u propisano je da se u okviru poziva na doprinose prvo iskorištavaju iznosi osigurani u prethodnim ERF-ovima. Stoga bi trebalo uputiti poziv za sredstva u okviru 10. ERF-a za EIB i 11. ERF-a za Komisiju.

               (4)Odlukom (EU) 2018/1715
                  6
                Vijeće je 12. studenoga 2018. na prijedlog Europske komisije donijelo Odluku o utvrđivanju godišnjeg doprinosa država članica ERF-u za 2019. od 4 400 000 000 EUR za Europsku komisiju, odnosno 300 000 000 EUR za Europsku investicijsku banku.

               (5)Budući da je Komisija predložila nove načine provedbe razvojne i međunarodne suradnje za razdoblje 2021.–2027. kojima će se zamijeniti postojeći program ERF-a, Komisija smanjuje svoje procjene plaćanja u okviru ERF-ova i stoga smanjuje najviši iznos za 2020. za 200 000 000 EUR,

               DONIJELO JE OVU ODLUKU:

               Članak 1.

               Pojedinačni doprinosi za Europski razvojni fond koje Europskoj komisiji i Europskoj investicijskoj banci trebaju platiti države članice kao drugi obrok za 2019. navedeni su u tablici u Prilogu ovoj Odluci.

               Članak 2.

               Gornja granica za godišnji iznos doprinosa država članica ERF-u za 2020. time je promijenjena na 4 700 000 000 EUR. Od tog je iznosa 4 400 000 000 EUR namijenjeno Komisiji, a 300 000 000 EUR Europskoj investicijskoj banci.

               Članak 3.

               Ova Odluka stupa na snagu na dan njezine objave u Službenom listu Europske unije.

               Članak 4.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 317, 15.12.2000., str. 3.

                     (2)

                        SL L 210, 6. 8. 2013., str. 1.

                     (3)

                        SL L 307, 3.12.2018., str. 1.–21.

                     (4)

                        SL L 210, 6. 8. 2013., str. 1.

                     (5)

                        SL L 307, 3.12.2018., str. 7.-9.

                     (6)

                        SL L 286, 14.11.2018., str. 1.–21.

    ---documentbreak---

               EUROPSKA KOMISIJA
            Bruxelles, 5.6.2019.
            COM(2019) 253 final
            PRILOG

            PrijedloguODLUKE VIJEĆA
            o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2019.

               PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        2. obrok za 2019. (EUR)

                        Ukupno

                        Komisija

                        Europska investicijska banka

                        11. ERF

                        10. ERF

                        BELGIJA

                        3,53

                        3,24927

                         48 739 050,00

                         3 530 000,00

                         52 269 050,00

                        BUGARSKA

                        0,14

                        0,21853

                         3 277 950,00

                        140 000,00

                         3 417 950,00

                        ČEŠKA

                        0,51

                        0,79745

                         11 961 750,00

                        510 000,00

                         12 471 750,00

                        DANSKA

                        2,00

                        1,98045

                         29 706 750,00

                         2 000 000,00

                         31 706 750,00

                        NJEMAČKA

                        20,50

                        20,57980

                         308 697 000,00

                         20 500 000,00

                         329 197 000,00

                        ESTONIJA

                        0,05

                        0,08635

                         1 295 250,00

                        50 000,00

                         1 345 250,00

                        IRSKA

                        0,91

                        0,94006

                         14 100 900,00

                        910 000,00

                         15 010 900,00

                        GRČKA

                        1,47

                        1,50735

                         22 610 250,00

                         1 470 000,00

                         24 080 250,00

                        ŠPANJOLSKA

                        7,85

                        7,93248

                         118 987 200,00

                         7 850 000,00

                         126 837 200,00

                        FRANCUSKA

                        19,55

                        17,81269

                         267 190 350,00

                         19 550 000,00

                         286 740 350,00

                        HRVATSKA

                        0,00

                        0,22518

                         3 377 700,00

                        0,00

                         3 377 700,00

                        ITALIJA

                        12,86

                        12,53009

                         187 951 350,00

                         12 860 000,00

                         200 811 350,00

                        CIPAR

                        0,09

                        0,11162

                         1 674 300,00

                        90 000,00

                         1 764 300,00

                        LATVIJA

                        0,07

                        0,11612

                         1 741 800,00

                        70 000,00

                         1 811 800,00

                        LITVA

                        0,12

                        0,18077

                         2 711 550,00

                        120 000,00

                         2 831 550,00

                        LUKSEMBURG

                        0,27

                        0,25509

                         3 826 350,00

                        270 000,00

                         4 096 350,00

                        MAĐARSKA

                        0,55

                        0,61456

                         9 218 400,00

                        550 000,00

                         9 768 400,00

                        MALTA

                        0,03

                        0,03801

                        570 150,00

                        30 000,00

                        600 150,00

                        NIZOZEMSKA

                        4,85

                        4,77678

                         71 651 700,00

                         4 850 000,00

                         76 501 700,00

                        AUSTRIJA

                        2,41

                        2,39757

                         35 963 550,00

                         2 410 000,00

                         38 373 550,00

                        POLJSKA

                        1,30

                        2,00734

                         30 110 100,00

                         1 300 000,00

                         31 410 100,00

                        PORTUGAL

                        1,15

                        1,19679

                         17 951 850,00

                         1 150 000,00

                         19 101 850,00

                        RUMUNJSKA

                        0,37

                        0,71815

                         10 772 250,00

                        370 000,00

                         11 142 250,00

                        SLOVENIJA

                        0,18

                        0,22452

                         3 367 800,00

                        180 000,00

                         3 547 800,00

                        SLOVAČKA

                        0,21

                        0,37616

                         5 642 400,00

                        210 000,00

                         5 852 400,00

                        FINSKA

                        1,47

                        1,50909

                         22 636 350,00

                         1 470 000,00

                         24 106 350,00

                        ŠVEDSKA

                        2,74

                        2,93911

                         44 086 650,00

                         2 740 000,00

                         46 826 650,00

                        UJEDINJENA KRALJEVINA

                        14,82

                        14,67862

                         220 179 300,00

                         14 820 000,00

                         234 999 300,00

                        UKUPNO EU-28

                        100,00

                        100,00

                        1 500 000 000,00

                         100 000 000,00

                        1 600 000 000,00


               EUROPSKA KOMISIJA
            Bruxelles, 5.6.2019.
            COM(2019) 256 final
            2019/0125(NLE)
            Prijedlog
            ODLUKE VIJEĆA
            o potpisivanju, u ime Europske unije, i o privremenoj primjeni Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  U skladu s ovlaštenjem koje joj je Vijeće dodijelilo 21. prosinca 2016., Komisija je u pregovorima dogovorila Sporazum u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške („Sporazum o zakupu zrakoplova s posadom”).

                  Temelji se na Sporazumu o zračnom prijevozu („SZP”) između EU-a i Sjedinjenih Država (SAD), koji je potpisan 25. i 30. travnja 2007.
                     1
                  , a kojim se potvrđuje uspostava jasnih i neograničavajućih dogovora o zakupu zrakoplova s posadom
                     2
                   u kojima sudjeluju zračni prijevoznici stranaka, a čime se osigurava veća preciznost odgovarajućih odredbi SZP-a.

                  Ugovorom o zakupu zrakoplova s posadom ne samo da će se razriješiti trenutačni spor o provedbi relevantnih odredbi SZP-a, nego će se osigurati i jasnoća i pravna sigurnost za buduće dogovore zračnih prijevoznika iz EU-a, Islanda, Norveške i SAD-a. Očekuje se stvaranje novih poslovnih prilika i poboljšana suradnja zračnih prijevoznika svih strana.

               •Opći kontekst

               Sporazumom o zračnom prijevozu između EU-a i SAD-a predviđa se otvoren režim zakupa zrakoplova s posadom među strankama. Pregovaračke smjernice utvrđuju opći cilj pregovaranja o Sporazumu o zakupu zrakoplova s posadom s ciljem osiguravanja preciznosti relevantnih odredbi SZP-a i napuštanja vremenskih ograničenja za zakup zrakoplova s posadom koja utječu na zrakoplovne prijevoznike iz EU-a, Islanda, Norveške i SAD-a.

               Nacrt Sporazuma o zakupu zrakoplova s posadom prvotno je sastavljen 3. ožujka 2019. u skladu s pregovaračkim smjernicama.

               •Dosljednost s postojećim odredbama politike u određenom području

               Sporazum o zračnom prijevozu između EU-a i SAD-a najvažniji je sporazum o zračnom prometu u svijetu, koji osigurava 75 milijuna mjesta godišnje i kao takav temelj je vanjske zrakoplovne politike EU-a. Sporazumom o zakupu zrakoplova s posadom riješit će se dugotrajna nesigurnost u vezi s provedbom odredaba SZP-a o zakupu zrakoplova s posadom i kao takav pridonijet će dobrom funkcioniranju transatlantske zračne veze.

               Sporazum o zakupu zrakoplova s posadom u skladu je s općim pravilima EU-a o zakupu zrakoplova s posadom: člankom 13. stavkom 3. točkom (b)Uredbe (EZ) br. 1008/2008
                  3
                kako je nedavno izmijenjena
                  4
               , osigurava se ukidanje vremenskih ograničenja međunarodnim sporazumom o zakupu zrakoplova s posadom koji je potpisala Unija, a temelji se na Sporazumu EU-a o zračnom prijevozu koji je potpisan prije 1. siječnja 2008.

               •Dosljednost s postojećim odredbama u području prijedloga

               Sporazum o zakupu zrakoplova s posadom u skladu je s općim pravilima EU-a o zakupu zrakoplova s posadom: člankom 13. stavkom 3. točkom (b) Uredbe (EZ) br. 1008/2008 osigurava se ukidanje vremenskih ograničenja međunarodnim sporazumom o zakupu zrakoplova s posadom koji je Unija potpisala, a temelji se na Sporazumu EU-a o zračnom prijevozu potpisanom prije 1. siječnja 2008.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 100. stavak 2. i članak 218 stavak 5. Ugovora o funkcioniranju Europske unije (UFEU).

               •Supsidijarnost (za neisključivu nadležnost)

                  Nije primjenjivo – Sporazum o zakupu zrakoplova s posadom u isključivoj je nadležnosti EU-a prema članku 3. stavku 2. UFEU-a.

               •Proporcionalnost

                  Sporazum o zakupu zrakoplova s posadom ograničen je na rješavanje predmetnog pitanja i ne bavi se drugim temama. Odredbe o zakupu zrakoplova s posadom u SZP-u postat će jasnije jer je naglasak isključivo na pitanju vremenskih ograničenja koja trenutačno utječu na dogovore o zakupu zrakoplova s posadom na translatlanskom tržištu.

                  Nadalje, države članice će i dalje obavljati administrativne zadatke koje obavljaju u sklopu odobravanja dogovora o zakupu zrakoplova s posadom.

               •Odabir instrumenta

                  Međunarodni ugovor jedini je način postizanja predviđenog cilja.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  U različitim stadijima postupka pregovaranja konzultiralo se sve države članice EU-a, dionike iz cijelog vrijednosnog lanca u zrakoplovstvu i socijalne partnere, posebice sindikate. Primjedbe dostavljene tijekom tog postupka uzete su u obzir.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Prijedlog ne utječe na proračun Unije.

               5.OSTALI DIJELOVI

               •Sažetak predloženog sporazuma

                  Sporazum se sastoji od glavnog dijela i zajedničke izjave o ovjeri dodatnih jezičnih verzija Sporazuma.

               2019/0125 (NLE)

               Prijedlog

               ODLUKE VIJEĆA

               o potpisivanju, u ime Europske unije, i o privremenoj primjeni Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebice njegov članak 100. stavak 2. u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Vijeće je 21. prosinca 2016. ovlastilo Komisiju da pokrene pregovore s Sjedinjenim Američkim Državama, Islandom i Kraljevinom Norveškom o Sporazumu u pogledu vremenskih ograničenja dogovora o osiguravanju zrakoplova s posadom. Pregovori su uspješno zaključeni parafiranjem Sporazuma 8. ožujka 2019.

               (2)Unija bi Sporazum trebala potpisati i privremeno primjenjivati, podložno njegovu mogućem kasnijem sklapanju,

               DONIJELO JE OVU ODLUKU:

               Članak 1.

               Potpisivanje Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške odobrava se u ime Unije, podložno sklapanju navedenog Sporazuma.

               Tekst Sporazuma priložen je ovoj Odluci.

               Članak 2.

               Predsjednik Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije, podložno njegovu sklapanju.

               Članak 3.

               Do njegova stupanja na snagu Unija privremeno primjenjuje Sporazum u skladu s njegovim člankom 7. stavkom 2.

               Članak 4.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 134, 25.5.2007., str. 4.

                     (2)

                        Zakup zrakoplova s posadom je oblik zakupa u okviru kojeg jedan zračni prijevoznik (zakupodavac) sa svojim zrakoplovom i posadom obavlja usluge zračnog prijevoza za drugog zračnog prijevoznika (zakupnik).

                     (3)

                        Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka) (SL L 293, 31.10.2008., str. 3.).

                     (4)

                        Uredba (EU) 2019/2 Europskog parlamenta i Vijeća od 11. prosinca 2018. o izmjeni Uredbe (EZ) br. 1008/2008 o zajedničkim pravilima za obavljanje zračnog prijevoza u Zajednici (SL L 11, 14.1.2019., str. 1.).

    ---documentbreak---

               EUROPSKA KOMISIJA
            Bruxelles, 5.6.2019.
            COM(2019) 256 final
            PRILOG
            Prijedlogu Odluke Vijeća
            o potpisivanju, u ime Europske unije, i o privremenoj primjeni Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               Sporazum u pogledu vremenskih ograničenja dogovora o osiguravanju zrakoplova s posadom

               SJEDINJENE AMERIČKE DRŽAVE (dalje u tekstu „Sjedinjene Države”), EUROPSKA UNIJA, ISLAND i KRALJEVINA NORVEŠKA (dalje u tekstu „Norveška”),

               Prepoznajući prednost promicanja fleksibilnosti i pravednih i jednakih mogućnosti u pogledu operativnih dogovora zračnih prijevoznika u skladu s člankom 10. stavkom 9. Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanog 25. i 30. travnja 2007., kako je izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanim 24. lipnja 2010. (dalje u tekstu „SZP između SAD-a i EU-a”) i primjenjuje se u skladu sa Sporazumom o zračnom prijevozu između Sjedinjenih Američkih Država, Europske unije i njezinih država članica, Islanda i Kraljevine Norveške potpisanim 16. i 21. lipnja 2011. (dalje u tekstu „SZP četiriju stranaka”);

               Prepoznajući sveobuhvatan odnos stranaka u zračnom prometu, uspostavljen na temelju SZP-a između SAD-a i EU-a i SZP-a četiriju stranaka te bliske suradnje stranaka u kontekstu tih sporazuma;

               Ponovno potvrđujući zajednički cilj stranaka da osiguraju najvišu razinu sigurnosti i zaštite u međunarodnom zračnom prijevozu kako je odraženo u njihovim sličnim regulatornim okvirima;

               Priznajući postojanje usporedivih socijalnih i gospodarskih uvjeta među strankama u pogledu međunarodnog zračnog prijevoza; i

               Odlučivši promicati fleksibilnost u operativnim dogovorima među zračnim prijevoznicima za zakup zrakoplova s posadom kako je navedeno u SZP-u između SAD-a i EU-a, uključujući kako se primjenjuje SZP-om četiriju stranaka, recipročno uklanjajući vremenska ograničenja takvih dogovora a da se ne utječe na primjenu tih sporazuma;

               SPORAZUMJELI SU SE KAKO SLIJEDI:

               Članak 1.

               Definicije

               Za potrebe ovog Sporazuma izraz:

               1.„Europski zračni prijevoznici” znači zračni prijevoznici Europske unije i njezinih država članica, Islanda i Norveške koji imaju ovlaštenje obavljati međunarodni zračni prijevoz u skladu s člankom 4. SZP-a između SAD-a i EU-a, uključujući kako se primjenjuje SZP-om četiriju stranaka.

               2.„Stranka” znači Sjedinjene Države, Europska unija, Island ili Norveška.

               3.„Američki zračni prijevoznici” znači zračni prijevoznici Sjedinjenih Država koji imaju ovlaštenje obavljati međunarodni zračni prijevoz u skladu s člankom 4. SZP-a između SAD-a i EU-a, uključujući kako se primjenjuje SZP-om četiriju stranaka.

               4.„Zakup zrakoplova s posadom” znači dogovor između dvaju zračnih prijevoznika o osiguravanju zrakoplova s posadom u svrhu međunarodnog zračnog prijevoza.

               Članak 2.

               Vremenska ograničenja

               1.Nijedna stranka ne smije nametnuti, prema statutu ili uredbi, vremenska ograničenja za obavljanje bilo kojeg zakupa zrakoplova s posadom u skladu s člankom 10. stavkom 9. SZP-a između SAD-a i EU-a, uključujući kako se primjenjuje SZP-om četiriju stranaka, pod uvjetom da je taj zakup u skladu sa svim zahtjevima i uvjetima iz spomenutog članka 10. stavka 9.

               2.Stavak 1. ne može se tumačiti kao da se njime ograničava pravo stranke da primijeni svoje statute i uredbe na dogovore o zakupu zrakoplova s posadom kojima su obuhvaćeni njezini zračni prijevoznici i zračni prijevoznici iz zemalja koje nisu stranke ovog Sporazuma.

               Članak 3.

               Savjetovanja

               Svaka stranka može u bilo koje vrijeme zatražiti savjetovanje s nekom drugom strankom ili strankama u vezi sa svakim pitanjem koje se odnosi na ovaj Sporazum.  To savjetovanje mora početi najranije moguće, a najkasnije 60 dana od dana kad druga stranka primi zahtjev ili, ovisno o slučaju, od dana kad su sve stranke primile zahtjev, osim ako nije drukčije dogovoreno.  Takva se savjetovanja mogu održati zajedno sa sastankom Zajedničkog odbora iz članka 18. SZP-a između SAD-a i EU-a.

               Članak 4.

               Preispitivanje

               Stranke će prema potrebi preispitati provedbu ovog Sporazuma.  Takvo se preispitivanje može obaviti zajedno sa sastankom Zajedničkog odbora iz članka 18. SZP-a između SAD-a i EU-a.

               Članak 5.

               Rješavanje sporova

               1.Svaki spor koji proizlazi iz ovog Sporazuma, a koji se ne riješi savjetovanjem u skladu s člankom 3., stranke mogu sporazumno uputiti na rješavanje određenoj osobi ili tijelu.  Ako se stranke u sporu ne slože, spor se, na zahtjev jedne od stranaka u sporu, upućuje na arbitražu postupcima iz članka 19. stavaka od 2. do 8. SZP-a između SAD-a i EU-a, osim ako je ovim Sporazumom drukčije predviđeno.

               2.U slučaju spora koji uključuje:

               (a) dvije stranke ovog Sporazuma, pojam „stranka” ili „stranke” iz članka 19. stavaka od 2. do 8. SZP-a između SAD-a i EU-a, ako se primjenjuje na spor na temelju ovog Sporazuma,  znači stranka ili stranke u sporu na temelju ovog Sporazuma;.

               (b)više od dviju stranaka ovog Sporazuma, jedna ili obje strane mogu podrazumijevati više stranaka u svrhu sudjelovanja u postupku opisanom u ovom članku.  U slučaju spora na temelju ovog Sporazuma, sva upućivanja na „stranku” u članku 19. stavcima od 2. do 8. SZP-a između SAD-a i EU-a znače, ako se primjenjuju na spor, jednu stranu spora na temelju ovog Sporazuma, a sva upućivanja na „stranke”, ako se primjenjuju na sporu, obje strane spora na temelju ovog Sporazuma.

               3.Izraz „ovaj Sporazum” u članku 19. stavku 3. i 7. SZP-a između SAD-a i EU-a, ako se primjenjuje na spor na temelju ovog Sporazuma, znači ovaj Sporazum u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške.

               4.Upućivanje na „državu članicu” u članku 19. stavku 2. SZP-a između SAD-a i EU-a, ako se primjenjuje na spor na temelju ovog Sporazuma, obuhvaća i Island i Norvešku.

               Članak 6.

               Prijava Međunarodnoj organizaciji civilnog zrakoplovstva (ICAO)

               Glavno tajništvo Vijeća Europske unije prijavljuje ovaj Sporazum i sve njegove izmjene Međunarodnoj organizaciji civilnog zrakoplovstva.

               Članak 7.

               Stupanje na snagu, privremena primjena i raskid

               1.Ovaj Sporazum stupa na snagu jedan mjesec nakon datuma posljednje note u razmjeni diplomatskih nota između stranaka kojima se potvrđuje da su dovršeni svi postupci potrebni za stupanje na snagu ovog Sporazuma.

               2.Do njegova stupanja na snagu stranke se slažu da se ovaj Sporazum privremeno primjenjuje u Sjedinjenim Državama i Europskoj uniji nakon potpisa Sjedinjenih Država i Europske unije, Norveške i Islanda, počevši od dana privremene primjene u Sjedinjenim Državama i Europskoj uniji ili od dana na koji je država potpisala ovaj Sporazum, ovisno koji od ta dva datuma nastupi kasnije.

               3.Sjedinjene Države i Europska unija mogu u pisanom obliku u bilo kojem trenutku obavijestiti diplomatskim kanalima ostale stranke o svojoj odluci o povlačenju iz Sporazuma ili o prestanku privremene primjene ovog Sporazuma u skladu sa stavkom 2. ovog članka.  Kopija te obavijesti istodobno se šalje Međunarodnoj organizaciji civilnog zrakoplovstva.  Sporazum prestaje važiti ili njegova privremena primjena prestaje u ponoć po GMT-u 90 dana od datuma pisane obavijesti, osim ako se obavijest povuče dogovorom između Sjedinjenih Država i Europske unije prije isteka tog razdoblja.

               4.Island ili Norveška mogu u pisanom obliku u bilo kojem trenutku obavijestiti diplomatskim kanalima ostale stranke o svojoj odluci o povlačenju iz Sporazuma ili o prestanku privremene primjene ovog Sporazuma u skladu sa stavkom 2. ovog članka.  Kopija te obavijesti istodobno se šalje Međunarodnoj organizaciji civilnog zrakoplovstva.  Takvo povlačenje ili prestanak privremene primjene počinje proizvoditi učinke u ponoć po GMT-u 90 dana od datuma pisane obavijesti, osim ako se obavijest povuče dogovorom između stranaka koje su dostavile obavijest, Sjedinjenih Država i Europske unije prije isteka tog razdoblja.

               5.Neovisno o svim odredbama ovog članka, ako SZP između SAD-a i EU-a prestane važiti ili ako ga stranke prestanu privremeno primjenjivati, ovaj  Sporazum istodobno prestaje važiti.

               6.Neovisno o svim odredbama ovog članka, ako SZP četiriju stranaka prestane važiti u skladu s člankom 3. stavkom 1. tog sporazuma, ili ako ga stranke prestanu privremeno primjenjivati, ili ako ugovor prestane važiti za Norvešku ili Island u skladu s člankom 3. stavkom 3., ovaj Sporazum prestaje važiti za Norvešku i/ili Island na isti dan kad prestanak ili raskid počne proizvoditi učinke za tu stranku ili stranke.

               7.Neovisno o svim odredbama ovog članka, ako se Norveška i/ili Island povuku iz SZP-a četiriju stranaka u skladu s člankom 3. stavkom 2. tog sporazuma, ovaj Sporazum prestaje važiti za stranku ili stranke koje se povlače iz SZP-a četiriju stranaka istog dana kad povlačenje iz SZP-a četiriju stranaka počne proizvoditi učinke za tu stranku ili stranke.

               U POTVRDU TOGA, niže potpisani, koji su za to propisno ovlašteni, potpisali su ovaj Sporazum.

               Potpisano u __________ u četiri primjerka na engleskom jeziku dana ____________ 2019.

               Za Sjedinjene Američke Države:

                     Za Europsku uniju:

               Za Island:

                     Za Kraljevinu Norvešku:

               Zajednička izjava

               Predstavnici Sjedinjenih Država, Europske unije, Islanda i Norveške potvrdili su da Sporazum u pogledu vremenskih ograničenja dogovora o osiguravanju zrakoplova s posadom, koji se potpisuje samo na engleskom jeziku, treba biti ovjeren i na drugim jezicima, kako je predviđeno razmjenom nota među strankama.

               Ova je Zajednička izjava sastavni dio Sporazuma.

               Za Sjedinjene Američke Države:

                     Za Europsku uniju:

               Za Island:

                     Za Kraljevinu Norvešku:

    ---documentbreak--- NA ---documentbreak---

               EUROPSKA KOMISIJA
            Bruxelles, 5.6.2019.
            COM(2019) 256 final
            PRILOG
            Prijedlogu Odluke Vijeća
            o potpisivanju, u ime Europske unije, i o privremenoj primjeni Sporazuma u pogledu vremenskih ograničenja dogovora o osiguravanju zrakoplova s posadom između Sjedinjenih Američkih Država, Europske unije, Islanda i Kraljevine Norveške

               Memorandum o savjetovanjima

               1.Delegacije Sjedinjenih Američkih Država (SAD), Europske unije (EU), Islanda i Norveške postigle su 8. ožujka 2019. dogovor ad referendum o tekstu sporazuma u pogledu vremenskih ograničenja dogovora o zakupu zrakoplova s posadom („Sporazum”, priložen kao Dodatak A), a koji namjeravaju dostaviti na odobrenje nadležnim tijelima.  Popis članova delegacija nalazi se u prilogu B.

               2.Delegacije SAD-a i EU-a izrazile su svoje stajalište da su sastavljači teksta Sporazuma o zračnom prijevozu između Sjedinjenih Američkih Država, Europske zajednice i njezinih članica potpisanog 25. i 30. travnja 2007., kako je izmijenjen Protokolom o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica potpisanim 24. lipnja 2010. („SZP između SAD-a i EU-a”) namjeravali promicati fleksibilnost operativnih ugovora među zračnim prijevoznicima u skladu s člankom 10. stavkom 9.  Delegacije SAD-a, EU-a, Islanda i Norveške također su izrazile mišljenje da su sastavljači teksta Sporazuma o zračnom prijevozu između Sjedinjenih Američkih Država, Europske unije i njezinih država članica, Islanda i Kraljevine Norveške („SZP četiriju stranaka”), kojim se odredbe Sporazuma o zračnom prijevozu između SAD-a i EU-a primjenjuju na Island i Norvešku, namjeravali promicati odgovarajuću fleksibilnost.

               3.Delegacija SAD-a izrazila je zabrinutost da primjena Uredbe (EZ) br. 1008/2008 ometa ostvarivanje poslovnih prava zračnih prijevoznika iz SAD-a u okviru SZP-a između SAD-a i EU-a, uključujući kako se primjenjuje SZP-om četiriju stranaka, te da je delegacija od 2014. putem Zajedničkog odbora radila na tome da osigura zračnim prijevoznicima sudjelovanje na tržištu komercijalnog zakupa kako je predviđeno u članku 10. stavku 9. Delegacija SAD-a prisjetila se napora koje je uložilo američko Ministarstvo prometa (DOT) kako bi se stvorile nove mogućnosti na tržištu za zakup zrakoplova s posadom, što je rezultiralo revidiranim smjernicama u veljači 2008. koje su objavljene u Saveznom registru sv. 73, br. 41.  Delegacija SAD-a dalje je navela da njezina odluka o sudjelovanju u pregovorima i izradi nacrta Sporazuma te podnošenju teksta Sporazuma na odobrenje ne dovodi u pitanje njezino stajalište u odnosu na navedenu Uredbu.

               4.U odgovoru delegacija EU-a, Islanda i Norveške navodi se da one ne dijele tu zabrinutost u pogledu primjene Uredbe (EZ) br. 1008/2008 te da smatraju da bi potez  Sjedinjenih Američkih Država da uvedu vremenska ograničenja za ugovore o zakupu između europskih zračnih prijevoznika, kako je navedeno u članku 1. stavku 1. Sporazuma, omelo primjenu komercijalnih prava europskih zračnih prijevoznika u okviru SZP-a između SAD-a i EU-a uključujući kako se primjenjuje SZP-om četiriju stranaka. Delegacije su također navele da njihova odluka o sudjelovanju u pregovorima i izradi nacrta Sporazuma te podnošenju teksta Sporazuma na odobrenje ne dovodi u pitanje njihovo stajalište u odnosu na navedenu Uredbu i praksu SAD-a.

               5.U kontekstu sveobuhvatnog odnosa među strankama Sporazuma u području zrakoplovstva, delegacije EU-a, Norveške i Islanda naglasile su svoje stajalište da ovaj Sporazum ne predstavlja presedan za pregovaranje o istovjetnom sporazumu između EU-a, Islanda ili Norveške i bilo koje druge zemlje.

               6.Kao odgovor na pitanje delegacije SAD-a u vezi s primjenom Uredbe (EZ) br. 1008/2008 i ovog Sporazuma u Islandu i Norveškoj, delegacije Islanda i Norveške potvrdile su da se Uredba (EZ) br. 1008/2008 primjenjuje u Islandu i Norveškoj uključivanjem te uredbe u Sporazum o Europskom gospodarskom prostoru (Sporazum o EGP-u). Nadalje, islandska i norveška delegacija napomenule su da će Sporazum predstavljati sporazum u okviru javnog međunarodnog prava i biti obvezujući za Island i Norvešku.

               7.Delegacija EU-a napomenula je da će Sporazum, u skladu s pravom EU-a, a posebice članka 216. stavka 2. Ugovora o funkcioniranju Europske unije (UFEU), biti obvezujući za države članice kao dio prava EU-a,  iako te države članice nisu stranke Sporazuma u okviru međunarodnog prava. Stoga će države članice na temelju prava Unije biti spriječene da djeluju protivno Sporazumu, primjerice nametanjem vremenskih ograničenja na zakup zrakoplova s posadom koja nisu u skladu sa Sporazumom.

               8.Nadalje, delegacija EU-a napomenula je da EU ima isključivu nadležnost za sklapanje Sporazuma u skladu s člankom 3. stavkom 2. UFEU-a, pri čemu su države članice isključene.

               9.U vezi s tim, delegacija EU-a napomenula je da, ako država članica djeluje protivno Sporazumu, primjerice uvođenjem vremenskih ograničenja koja nisu u skladu sa Sporazumom te, kako Sporazum čini dio prava EU-a, ona time ne ispunjava obvezu iz prava EU-a, Europska komisija je institucija EU-a odgovorna prema UFEU-u za primjenu prava EU-a i može u skladu s člankom 258. UFEU-a pokrenuti postupak protiv te države članice pred Sudom Europske unije.  Napomenula je i da, ako država članica djeluje protivno Sporazumu, EU će u skladu sa Sporazumom biti odgovoran za takvo djelovanje te će se na njega primjenjivati postupci iz članaka 3. i 5.

               10.U tom kontekstu i kao odgovor na pitanje delegacije SAD-a, delegacija EU-a potvrdila je da Europska komisija na temelju prava EU-a,, a konkretno na temelju Sporazuma o EGP-u, nema ovlasti za osiguravanje primjene Sporazuma u Islandu i Norveškoj. Ako Island ili Norveška prekrše Sporazum, na njih će se primjenjivati postupci iz članaka 3. i 5. Islandska i norveška delegacija potvrdile su te izjave.

               11.Delegacija SAD-a napomenula je da će se Sporazum privremeno primjenjivati u Sjedinjenim Američkim Državama u skladu s njegovim člankom 7. stavkom 2.

               12.Kao odgovor na pitanje delegacije SAD-a o privremenoj primjeni Sporazuma i sposobnosti EU-a da osigura primjenu u državama članicama, delegacija EU-a napomenula je da, u skladu s člankom 218. stavkom 5. UFEU-a, Vijeće EU-a na prijedlog Europske komisije prvo treba donijeti odluku kojom će se odobriti potpisivanje Sporazuma te, u skladu s njegovim člankom 7. stavkom 2., njegovu privremenu primjenu, i da je takva odluka prema članku 288. UFEU-a obvezujuća u cijelosti. Napomenula je nadalje i da će, u skladu s člankom 216. stavkom 2. UFEU-a, Sporazum, uključujući odredbe o privremenoj primjeni iz članka 7. stavka 2., biti obvezujući za države članice kao dio prava Unije te će biti upućen u postupak iz članka 258. UFEU-a kako bi se osiguralo poštovanje obveza država članica u okviru prava EU-a.

               13. Kao odgovor na pitanje delegacije SAD-a o privremenoj primjeni Sporazuma u Islandu i Norveškoj, islandska i norveška delegacije potvrdile su da će se Sporazum privremeno primjenjivati od datuma njegova potpisivanja u skladu s člankom 7. stavkom 2.

               14.Kao odgovor na pitanje delegacije EU-a, delegacija SAD-a dostavila je podatke o svojem sustavu licenciranja za dugoročne zakupe zrakoplova s posadom.  Zračni prijevoznici koji se prijavljuju za te licencije dužni su ispuniti uvjete određene u glavi 212. dijelu 14. Zakonika federalnih propisa Sjedinjenih Država (14 C.F.R. glava 212.).  Tim se pravilima definira dugoročni zakup zrakoplova s posadom zakupom koji a) traje duže od 60 dana ili b) čini dio niza takvih zakupa koji zajedno čine trajan dogovor koji traje duže od 60 dana.  Delegacija SAD-a napomenula je da američko Ministarstvo prometa izdaje izjave o mjerama za usluge zakupa zrakoplova s posadom ako su svi uvjeti ispunjeni i ako je utvrdilo da je izdavanje izjave u javnom interesu. Uvjeti javnog interesa navedeni su u članku 11. točki (b) glave 14. dijela 212. CFR-a i obrazloženi u regulatornim smjernicama objavljenima 15. veljače 2008. (73 Fed. Reg. 10986). U vezi s tim, delegacija SAD-a potvrdila je te izjave u pogledu primjene analize javnog interesa navedene u stavcima 27., 28., 29. i 31. Memoranduma o savjetovanjima iz 2007. priloženog SZP-u između SAD-a i EU-a.

               15.Delegacija SAD-a napomenula je da  je višegodišnja praksa Ministarstva prometa da neprekidno odobrava prijave za zakup zrakoplova s posadom zračnih prijevoznika iz EU-a, Islanda i Norveške.  Sve su delegacije istaknule da očekuju nastavak te prakse u skladu sa Sporazumom i SZP-om između SAD-a i EU-a, uključujući kako se provodi SZP-om četiriju stranaka.

               16.Delegacije su istaknule i da Zajednički odbor naveden u članku 18. SZP-a između SAD-a i EU-a ima zadaću nadgledati primjenu SZP-a između SAD-a i EU-a, uključujući kako se primjenjuje SZP-om četiriju stranaka, a sastoji se od stranaka SZP-a četiriju stranaka, uključujući države koje nisu stranke ovog Sporazuma.  Međutim, uzimajući u obzir da su sve stranke ovog Sporazuma članice Zajedničkog odbora i da su sve države članice EU-a obvezane Sporazumom na temelju prava EU-a iako nisu stranke Sporazuma, delegacije su istaknule da očekuju da se sva savjetovanja iz članka 3.  ili preispitivanja iz članka 4. Sporazuma provode zajedno s redovnim i posebnim sastancima Zajedničkog odbora navedenog u članku 18. stavka 1. SZP-a između SAD-a i EU-a.  U slučaju takvih savjetovanja, delegacije su izrazile nadu da će priroda foruma pomoći strankama Sporazuma da dođu do zaključka.

               17.Delegacije su napomenule i da Sporazum ne utječe na zadaću Zajedničkog odbora da se bavi pitanjima povezanima sa zakupom zrakoplova s posadom iz članka 10. stavka 9. SZP-a između SAD-a i EU-a, uključujući kako se primjenjuje SZP-om četiriju stranaka.

               18.Delegacije SAD-a i EU-a prihvatile su jezični sustav EU-a.  U tom je pogledu delegacija EU-a podsjetila da je, u skladu s pravom EU-a. EU obvezan sastaviti Sporazum na bugarskom, hrvatskom, češkom, danskom, nizozemskom, estonskom, finskom, francuskom, njemačkom, grčkom, mađarskom, talijanskom, latvijskom, litavskom, malteškom, poljskom, portugalskom, rumunjskom, slovačkom, slovenskom, španjolskom i švedskom jeziku. Delegacija EU-a iznijela je stajalište da bi se dodatne jezične verzije trebalo ovjeriti primjenom postupka iz Zajedničke izjave (priložene kao Dodatak C) s time da su sve ovjerene verzije jednakovrijedne. Delegacije Islanda i Norveške iznijele su stajalište da se islandska i norveška verzija trebaju ovjeriti na isti način. Delegacija SAD-a primila je na znanje stajališta delegacija EU-a, Islanda i Norveške te, iako je napomenula da se Sporazumom ne zahtijeva ovjera dodatnih jezičnih verzija, potvrdila svoju predanost da konstruktivno surađuje s delegacijama EU-a, Islanda i Norveške kako bi se ispunio zahtjev za ovjeru dodatnih jezičnih verzija Sporazuma postupkom iz Zajedničke izjave.

               Za delegaciju

                     Za delegaciju

               Sjedinjenih Američkih Država:

                     Europske unije:

               Terri L. Robl

                     Carlos Bermejo Acosta

               Za delegaciju Islanda:                                         Za delegaciju Kraljevine Norveške:

               Una Særún Jóhannsdóttir

                     Øyvind Thorstein Ek


               EUROPSKA KOMISIJA
            Bruxelles, 10.10.2019.
            COM(2019) 477 final
            2019/0230(NLE)
            Prijedlog
            ODLUKE VIJEĆA
            o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2021., godišnji iznos za 2020., prvi obrok za 2020. i indikativna, neobvezujuća predviđanja za očekivane godišnje iznose doprinosa za 2022. i 2023.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Prijedlogom su obuhvaćeni:

               —
                     gornja granica doprinosa za 2021.,

               —
                     godišnji iznos doprinosa za 2020.,

               —
                     iznos prvog obroka doprinosa za 2020.,

               —
                     neobvezujuća predviđanja za očekivane godišnje iznose za 2022. i 2023.

               U nastavku se navode pravila na temelju kojih se upravlja 11. ERF-om i ostalim još otvorenim ERF-ovima (tj. 8., 9. i 10. ERF-om):

               trenutačni Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu „Sporazum o partnerstvu AKP-EU”), kako je zadnje izmijenjen
                  1
               ,

               Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                  2
                (dalje u tekstu „Unutarnji sporazum o 11. ERF-u”),

               Uredba Vijeća (EU) 2018/1877 o financijskoj uredbi koja se primjenjuje na 11. europski razvojni fond
                  3
                (dalje u tekstu „Financijska uredba o 11. ERF-u”).

               Navedeni dokumenti sadržavaju višegodišnje obveze država članica u smislu pružanja financijske potpore riznici ERF-a. U Financijskoj uredbi o 11. ERF-u navodi se da su države članice dužne redovito uplaćivati doprinose u riznicu ERF-a na temelju unaprijed određenih financijskih obveza. Redoviti doprinosi plaćaju se na temelju tehničkih odluka Vijeća u kojima je propisano izvršavanje financijskih obveza o kojima je donesena odluka.

               Zbog toga neki naslovi u obrazloženju nisu primjenjivi na pozive za redovite doprinose kao što je ovaj.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               U skladu s člankom 19. stavkom 7. Financijske uredbe o 11. ERF-u odvojeno se utvrđuju iznos kojim upravlja Europska komisija i iznos kojim upravlja Europska investicijska banka (EIB).

               U skladu s člankom 46. Financijske uredbe o 11. ERF-u EIB je Europskoj komisiji poslao svoje ažurirane procjene obveza i plaćanja u okviru instrumenata kojima upravlja.

               U skladu s člankom 20. stavkom 1. Financijske uredbe o 11. ERF-u u okviru poziva za doprinose prvo se iskorištavaju raspoloživi iznosi iz prethodnih ERF-ova, jedan za drugim. Stoga se za EIB pozivi za doprinose u ovom prijedlogu odnose na iznose na temelju 10. ERF-a, a za Komisiju na temelju 11. ERF-a.

               U skladu s člankom 19. stavkom 2. Financijske uredbe o 11. ERF-u Vijeće odlučuje o ovom prijedlogu do 15. studenoga.

               Člankom 21. stavkom 1. Financijske uredbe o 11. ERF-u predviđa se da će se od države članice koja obrok doprinosa ne plati u roku zahtijevati plaćanje kamate na neplaćeni iznos; u istom je članku utvrđen i način plaćanja kamata.

               2019/0230 (NLE)

               Prijedlog

               ODLUKE VIJEĆA

               o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2021., godišnji iznos za 2020., prvi obrok za 2020. i indikativna, neobvezujuća predviđanja za očekivane godišnje iznose doprinosa za 2022. i 2023.

               VIJEĆE EUROPSKE UNIJE,

               uzimajući u obzir Ugovor o Europskoj uniji i Ugovor o funkcioniranju Europske unije,

               uzimajući u obzir Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                  4
                (dalje u tekstu „Unutarnji sporazum”), a posebno njegov članak 7.,

               uzimajući u obzir Uredbu Vijeća (EU) 2018/1877 od 26. studenoga 2018. o financijskoj uredbi koja se primjenjuje na 11. europski razvojni fond (dalje u tekstu „Financijska uredba o 11. ERF‑u”)
                  5
               , a posebno njezin članak 19. stavak 2.,

               uzimajući u obzir prijedlog Europske komisije,

               budući da:

               (1)U skladu s postupkom utvrđenim u člancima od 19. do 22. Financijske uredbe o 11 . ERF-u te uzimajući u obzir prijedlog za uvrštenje ERF-a u proračun prema Komisijinu prijedlogu instrumenta za vanjsko financiranje za razdoblje nakon 2020., Europska komisija treba do 15. listopada 2019. predstaviti prijedlog kojim se određuju (a) gornja granica doprinosa za 2021.; (b) godišnji iznos doprinosa za 2020., (c) iznos prvog obroka doprinosa za 2020. i (d) indikativna, neobvezujuća predviđanja za očekivane godišnje iznose doprinosa za 2022. i 2023.

               (2)U skladu s člankom 46. Financijske uredbe o 11. ERF-u Europska investicijska banka (EIB) poslala je Komisiji svoje ažurirane procjene obveza i plaćanja u okviru instrumenata kojima upravlja.

               (3)U članku 20. stavku 1. Financijske uredbe o 11. ERF-u propisano je da se u okviru poziva na doprinose prvo iskorištavaju iznosi osigurani u prethodnim ERF-ovima. Stoga bi za EIB trebalo uputiti poziv za sredstva u okviru 10. ERF-a, a za Komisiju 11. ERF-a.

               (4)Odlukom (EU) 2019/1093
                  6
                Vijeće je 26. lipnja 2019. na prijedlog Europske komisije donijelo Odluku o utvrđivanju godišnjeg doprinosa država članica ERF-u za 2020. od 4 400 000 000 EUR za Europsku komisiju, odnosno 300 000 000 EUR za Europsku investicijsku banku.

               DONIJELO JE OVU ODLUKU:

               Članak 1.

               Gornja granica za godišnji iznos doprinosa država članica ERF-u za 2021. utvrđena je na 4 000 000 000 EUR. Od tog je iznosa 3 700 000 000 EUR namijenjeno Komisiji, a 300 000 000 EUR Europskoj investicijskoj banci.

               Članak 2.

               Godišnji iznos doprinosa država članica ERF-u za 2020. utvrđen je na 4 700 000 000 EUR. Od tog je iznosa 4 400 000 000 EUR namijenjeno Komisiji, a 300 000 000 EUR Europskoj investicijskoj banci.

               Članak 3.

               Pojedinačni doprinosi za Europski razvojni fond koje Europskoj komisiji i Europskoj investicijskoj banci trebaju platiti države članice kao prvi obrok za 2020. navedeni su u tablici u Prilogu ovoj Odluci.

               Članak 4.

               Indikativna, neobvezujuća predviđanja za očekivani godišnji iznos doprinosa za 2022. utvrđuju se na 2 700 000 000 EUR za Komisiju, odnosno na 300 000 000 EUR za EIB, a za 2023. na 2 000 000 000 EUR za Komisiju, odnosno na 100 000 000 EUR za EIB.

               Članak 5.

               Ova Odluka stupa na snagu na dan donošenja.

               Članak 6.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 317, 15.12.2000., str. 3.

                     (2)

                        SL L 210, 6.8.2013., str. 1.

                     (3)

                        SL L 307, 3.12.2018., str. 1.–21.

                     (4)

                        SL L 210, 6.8.2013., str. 1.

                     (5)

                        SL L 307, 3.12.2018., str. 7.–9.

                     (6)

                        SL L 173, 27.6.2019., str. 49.–51.

    ---documentbreak---

               EUROPSKA KOMISIJA
            Bruxelles, XXX
            COM(2019) 477 final
            PRILOG

            PrijedloguODLUKE KOMISIJE
            o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2021., godišnji iznos za 2020., prvi obrok za 2020. i indikativna, neobvezujuća predviđanja za očekivane godišnje iznose doprinosa za 2022. i 2023.

               PRILOG

                        DRŽAVE ČLANICE

                        Ključni % za 10. ERF

                        Ključni % za 11. ERF

                        1. obrok za 2020. (EUR)

                        Ukupno

                        Komisiji

                        EIB-u

                        11. ERF

                        10. ERF

                        BELGIJA

                        3,53

                        3,24927

                        58 486 860,00

                        3 530 000,00

                        62 016 860,00

                        BUGARSKA

                        0,14

                        0,21853

                        3 933 540,00

                        140 000,00

                        4 073 540,00

                        ČEŠKA

                        0,51

                        0,79745

                        14 354 100,00

                        510 000,00

                        14 864 100,00

                        DANSKA

                        2,00

                        1,98045

                        35 648 100,00

                        2 000 000,00

                        37 648 100,00

                        NJEMAČKA

                        20,50

                        20,57980

                        370 436 400,00

                        20 500 000,00

                        390 936 400,00

                        ESTONIJA

                        0,05

                        0,08635

                        1 554 300,00

                        50 000,00

                        1 604 300,00

                        IRSKA

                        0,91

                        0,94006

                        16 921 080,00

                        910 000,00

                        17 831 080,00

                        GRČKA

                        1,47

                        1,50735

                        27 132 300,00

                        1 470 000,00

                        28 602 300,00

                        ŠPANJOLSKA

                        7,85

                        7,93248

                        142 784 640,00

                        7 850 000,00

                        150 634 640,00

                        FRANCUSKA

                        19,55

                        17,81269

                        320 628 420,00

                        19 550 000,00

                        340 178 420,00

                        HRVATSKA

                        0,00

                        0,22518

                        4 053 240,00

                        0,00

                        4 053 240,00

                        ITALIJA

                        12,86

                        12,53009

                        225 541 620,00

                        12 860 000,00

                        238 401 620,00

                        CIPAR

                        0,09

                        0,11162

                        2 009 160,00

                        90 000,00

                        2 099 160,00

                        LATVIJA

                        0,07

                        0,11612

                        2 090 160,00

                        70 000,00

                        2 160 160,00

                        LITVA

                        0,12

                        0,18077

                        3 253 860,00

                        120 000,00

                        3 373 860,00

                        LUKSEMBURG

                        0,27

                        0,25509

                        4 591 620,00

                        270 000,00

                        4 861 620,00

                        MAĐARSKA

                        0,55

                        0,61456

                        11 062 080,00

                        550 000,00

                        11 612 080,00

                        MALTA

                        0,03

                        0,03801

                        684 180,00

                        30 000,00

                        714 180,00

                        NIZOZEMSKA

                        4,85

                        4,77678

                        85 982 040,00

                        4 850 000,00

                        90 832 040,00

                        AUSTRIJA

                        2,41

                        2,39757

                        43 156 260,00

                        2 410 000,00

                        45 566 260,00

                        POLJSKA

                        1,30

                        2,00734

                        36 132 120,00

                        1 300 000,00

                        37 432 120,00

                        PORTUGAL

                        1,15

                        1,19679

                        21 542 220,00

                        1 150 000,00

                        22 692 220,00

                        RUMUNJSKA

                        0,37

                        0,71815

                        12 926 700,00

                        370 000,00

                        13 296 700,00

                        SLOVENIJA

                        0,18

                        0,22452

                        4 041 360,00

                        180 000,00

                        4 221 360,00

                        SLOVAČKA

                        0,21

                        0,37616

                        6 770 880,00

                        210 000,00

                        6 980 880,00

                        FINSKA

                        1,47

                        1,50909

                        27 163 620,00

                        1 470 000,00

                        28 633 620,00

                        ŠVEDSKA

                        2,74

                        2,93911

                        52 903 980,00

                        2 740 000,00

                        55 643 980,00

                        UJEDINJENA KRALJEVINA

                        14,82

                        14,67862

                        264 215 160,00

                        14 820 000,00

                        279 035 160,00

                        UKUPNO EU-28

                        100,00

                        100,00

                        1 800 000 000,00

                        100 000 000,00

                        1 900 000 000,00